-Ցավոտ տեղին եք հարվածում։ Իհարկե, քաղաքական հասարակական զարգացման համար անհրաժեշտ է մրցակցային ԶԼՄ-ներ ունենալ, որոնք մեկը մյուսի հետ մրցակցելով կարող են ծնել գաղափարներ, դրանք շրջանառության մեջ դնել։ Ճիշտ է հեռուստատեսություն ավելի մեծ լսարան է զբաղեցնում, բայց վերջին տարիներին համացանցային մեդիան մեծ թափ է հավաքում։ Լսարանը փոքր է դեռևս, բայց այն ակտիվ զանգվածը, որը հասարակական կարծիք է թելադրում, քաղաքականության մեջ որոշակի ազդեցություն ունի հետևում է համացանցային մեդիային։ Եվ ես ուրախ եմ, որ այստեղ գոնե որոշակի չափով բազմազանություն կա։ Ես որպես օգտատեր չէի ասի, որ գոհ եմ մրցակցությունից, բայց համոզված եմ, որ տարիների ընթացքում լսարանը կաճի։ Մեդիան ենթադրում է նյութական միջոցներ, եթե ինչ-որ մեկը հետաքրքրված չէ նյութական միջոցներ ներդնելով, ինքն իրավունք չունի բողոքելու, որ մեդիան մրցակցային չէ։ Հուսամ՝ մարդիկ հասկանում են այս խնդիրը և միջոցներ կդնեն ու կփորձեն ստեղծել անկախ մեդիա, որ տվյալ լրատվամիջոցը կարողանա քննարկել նաև ընդունվածից տարբեր, անկախ գաղափարներ։